ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 12/2558เรื่อง หลักเกณฑ์ในรายละเอียดเกี่ยวกับข้อกําหนดตามลักษณะเฉพาะของการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5(1) ประกอบกับข้อ 12 ข้อ 38(1) ข้อ 53 ข้อ 56 ข้อ 57ข้อ 58 ข้อ 61 และข้อ 62 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการ ประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจ สัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกข้อกําหนดไว้ดังต่อไปนี้ ข้อ ๑ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2558 เป็นต้นไปข้อ ๒ ในประกาศนี้"ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงานระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขาย ล่วงหน้า ลงวันที่ 6 กันยายน พ.ศ. 2556 ข้อ ๓ 3 ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฎิบัติตามประกาศมาตรฐานการประกอบธุรกิจ ในส่วนที่เกี่ยวกับข้อกําหนดตามลักษณะเฉพาะของการให้บริการในเรื่องดังต่อไปนี้ ให้เป็นไปในแนวทางเดียวกัน1.การแนะนําการลงทุนผ่านสื่อหรือการแนะนําการลงทุนในงานสัมมนาให้เป็นไปตามหมวด 12.การให้บริการที่เกี่ยวข้องกับผลิตภัณฑ์ในตลาดทุนที่เป็นหน่วยลงทุนให้เป็นไปตามหมวด 23.การให้บริการค้าตราสารหนี้ ให้เป็นไปตามหมวด 3หมวด ๑ การแนะนําการลงทุนผ่านสื่อหรือการแนะนําการลงทุนในงานสัมมนา ข้อ ๔ ในการมอบหมายบุคลากรให้ทําหน้าที่แนะนําการลงทุนผ่านสื่อหรือแนะนําการลงทุนในงานสัมมนาตามข้อ 38(1) และข้อ 53 แห่งประกาศมาตรฐานการประกอบธุรกิจ ให้ผู้ประกอบธุรกิจปฏิบัติตามหลักเกณฑ์ดังต่อไปนี้1.จัดให้มีระเบียบหรือหลักเกณฑ์เกี่ยวกับการมอบหมายบุคลากรให้ทําหน้าที่ดังกล่าวไว้เป็นลายลักษณ์อักษร โดยอย่างน้อยต้องกําหนดคุณสมบัติและขอบเขตของการปฏิบัติงาน ของบุคลากรดังกล่าวตามแนวทางที่กําหนดไว้ท้ายประกาศนี้2.แจ้งการมอบหมายและการสิ้นสุดการมอบหมายให้ทําหน้าที่ดังกล่าวต่อสํานักงานผ่านระบบที่จัดไว้บนเว็บไซต์ของสํานักงาน ภายในสิบวันทําการนับแต่วันเริ่มหรือวันสิ้นสุดการมอบหมาย แล้วแต่กรณี โดยให้ผู้ประกอบธุรกิจแจ้งชื่อและนามสกุลของผู้ได้รับการมอบหมายรวมทั้งนามแฝงของบุคคลดังกล่าว (ถ้ามี) ด้วย ทั้งนี้ สํานักงานจะนํารายชื่อดังกล่าวไปเปิดเผยไว้ในเว็บไซต์ของสํานักงานข้อ ๕ ในกรณีที่ผู้ประกอบธุรกิจตรวจพบการกระทําของบุคลากรที่ได้รับมอบหมายตามข้อ 4 ที่อาจเข้าข่ายเป็นการฝ่าฝืนหรือไม่ปฏิบัติตามหลักเกณฑ์ที่คณะกรรมการ ก.ล.ต. คณะกรรมการกํากับตลาดทุน หรือสํานักงาน ประกาศกําหนด ให้ผู้ประกอบธุรกิจแจ้งต่อสํานักงานภายในสิบวันทําการนับแต่วันที่ตรวจพบ พร้อมทั้งระบุมาตรการป้องกันการเกิดเหตุการณ์ในลักษณะเดียวกันนี้ที่อาจเกิดขึ้นอีกหมวด ๒ การให้บริการที่เกี่ยวข้องกับผลิตภัณฑ์ในตลาดทุนที่เป็นหน่วยลงทุน ส่วน ๑ ข้อกําหนดทั่วไป ข้อ ๖ ในกรณีที่ลูกค้าไม่ได้รับเอกสารแสดงสิทธิในหน่วยลงทุนที่ออกให้โดยบริษัทจัดการกองทุนรวม ผู้ประกอบธุรกิจต้องจัดให้มีหลักฐานที่ลูกค้าสามารถใช้แสดงสิทธิในความเป็นเจ้าของหน่วยลงทุนและใช้อ้างอิงต่อบริษัทจัดการกองทุนรวมและบุคคลอื่นได้ และในกรณีที่มีข้อจํากัดสิทธิของลูกค้า ให้ระบุข้อจํากัดสิทธิเช่นว่านั้นในหลักฐานดังกล่าวด้วยส่วน ๒ การให้บริการเป็นนายหน้าซื้อขายหน่วยลงทุน ข้อ ๗ ในกรณีที่โครงการจัดการกองทุนและหนังสือชี้ชวนกําหนดให้ระยะเวลาการขายหรือรับซื้อคืนหน่วยลงทุนของผู้ประกอบธุรกิจที่ให้บริการเป็นนายหน้าซื้อขายหน่วยลงทุน แตกต่างจากระยะเวลาที่กําหนดไว้สําหรับการขายหรือรับซื้อคืนหน่วยลงทุนของบริษัทจัดการกองทุนรวม ให้ผู้ประกอบธุรกิจปฏิบัติตามหลักเกณฑ์ดังต่อไปนี้1.แจ้งให้ลูกค้าทราบอย่างชัดเจนถึงเวลาเปิดและปิดรับคําสั่งซื้อขายหน่วยลงทุนที่แตกต่างจากระยะเวลาที่กําหนดไว้ในโครงการจัดการกองทุนและหนังสือชี้ชวน สําหรับการขายหรือรับซื้อคืนหน่วยลงทุนกับบริษัทจัดการกองทุนรวม2.ในกรณีที่ลูกค้ามีคําสั่งซื้อหรือขายคืนหน่วยลงทุนเกินกว่าระยะเวลาที่กําหนดไว้สําหรับการซื้อขายหน่วยลงทุนกับผู้ประกอบธุรกิจ ให้ผู้ประกอบธุรกิจแจ้งให้ลูกค้าทราบว่าการส่งคําสั่งดังกล่าวจะมีผลเป็นการส่งคําสั่งของวันทําการถัดไปส่วน ๓ การให้บริการค้าหน่วยลงทุน ข้อ ๘ ในกรณีที่ผู้ประกอบธุรกิจให้บริการค้าหน่วยลงทุน ให้ผู้ประกอบธุรกิจปฏิบัติตามหลักเกณฑ์ดังต่อไปนี้ (1) แจ้งราคาเสนอซื้อขายและกําหนดเวลาที่ราคาเสนอซื้อขายจะสิ้นผลให้ลูกค้าทราบ โดยในกรณีที่การซื้อขายดังกล่าวมีเงื่อนไข ผู้ประกอบธุรกิจต้องชี้แจงเงื่อนไขให้ลูกค้าทราบโดยชัดเจน(2) รับซื้อหรือเสนอขายตามราคาเสนอซื้อขาย โดยผู้ประกอบธุรกิจจะปฏิเสธ ไม่รับซื้อหรือขายได้เฉพาะกรณีที่กําหนดไว้เป็นเงื่อนไขและเปิดเผยให้ลูกค้าทราบล่วงหน้าเท่านั้น ทั้งนี้ ผู้ประกอบธุรกิจต้องแสดงข้อเท็จจริงที่เป็นเหตุแห่งการปฏิเสธแก่ลูกค้าได้อย่างชัดเจน(3) ในกรณีที่ได้รับแต่งตั้งจากบริษัทจัดการกองทุนรวมให้เป็นผู้ดูแลสภาพคล่อง ให้แก่หน่วยลงทุนของกองทุนรวมใด หากโครงการจัดการกองทุนรวมนั้นมีการกําหนดสิทธิ หน้าที่และความรับผิดชอบของผู้ดูแลสภาพคล่องไว้ ผู้ประกอบธุรกิจต้องปฏิบัติให้เป็นไปตาม ที่กําหนดไว้ในโครงการจัดการกองทุนรวมดังกล่าวส่วน ๔ การให้บริการจัดจําหน่ายหน่วยลงทุน ข้อ ๙ ในกรณีที่ผู้ประกอบธุรกิจให้บริการจัดจําหน่ายหน่วยลงทุน ให้ผู้ประกอบ ธุรกิจดําเนินการดังต่อไปนี้(1) เพื่อให้การจัดจําหน่ายหน่วยลงทุนเป็นไปตามโครงการจัดการกองทุนตาม ข้อกําหนดในข้อ 56(1) แห่งประกาศมาตรฐานการประกอบธุรกิจ ให้ผู้ประกอบธุรกิจจัดจําหน่าย หน่วยลงทุนตามหลักเกณฑ์และวิธีการที่กําหนดไว้ในโครงการจัดการกองทุนรวมและหนังสือชี้ชวน ทั้งนี้ ในกรณีที่ในหนังสือชี้ชวนไม่กําหนดหลักเกณฑ์และวิธีการจัดจําหน่ายหน่วยลงทุนไว้ ให้ผู้ประกอบธุรกิจกําหนดรายละเอียด ขั้นตอน วิธีการจองซื้อ และเงื่อนไขในการจัดสรรหน่วยลงทุน โดยเปิดเผยให้ลูกค้าทราบก่อนการจัดจําหน่ายหน่วยลงทุนและต้องปฏิบัติให้เป็นไปตามที่กําหนด ไว้นั้นด้วย(2) เพื่อให้การจัดการและจัดเก็บเงินค่าจองซื้อหน่วยลงทุนเป็นไปตามข้อกําหนด ในข้อ 56(4) แห่งประกาศมาตรฐานการประกอบธุรกิจ ให้ผู้ประกอบธุรกิจนําเงินค่าจองซื้อหน่วยลงทุน เข้าบัญชีเพื่อการจองซื้อหน่วยลงทุนของผู้เสนอขายหน่วยลงทุน หรือแยกเงินค่าจองซื้อหน่วยลงทุน ออกจากบัญชีทรัพย์สินของผู้ประกอบธุรกิจภายในวันทําการถัดจากวันที่ผู้ประกอบธุรกิจเรียกเก็บเงิน จากลูกค้าที่จองซื้อหน่วยลงทุนได้ โดยต้องไม่นําเงินค่าจองซื้อหน่วยลงทุนดังกล่าวไปใช้ในกิจการใด ๆ(3) เพื่อให้การคืนเงินค่าจองซื้อหน่วยลงทุนให้แก่ลูกค้าเป็นไปตามข้อกําหนดในข้อ 56(5) แห่งประกาศมาตรฐานการประกอบธุรกิจ ให้ผู้ประกอบธุรกิจคืนเงินค่าจองซื้อหน่วยลงทุนให้แก่ลูกค้าที่จองซื้อหน่วยลงทุนที่ไม่ได้รับการจัดสรรภายในสิบสี่วันทําการนับแต่วันปิดการเสนอขายหากผู้ประกอบธุรกิจไม่สามารถคืนเงินให้แก่ผู้จองซื้อหน่วยลงทุนได้ภายในกําหนดเวลาดังกล่าวจะต้องมีข้อกําหนดให้ผู้จองซื้อหน่วยลงทุนที่ไม่ได้รับการจัดสรรมีสิทธิได้รับดอกเบี้ยในอัตราไม่ต่ํากว่าร้อยละเจ็ดครึ่งต่อปีนับแต่วันที่พ้นกําหนดเวลานั้นส่วน ๕ การให้บริการเป็นนายหน้าซื้อขายหน่วยลงทุนแบบไม่เปิดเผยชื่อ ข้อ ๑๐ ในกรณีที่ผู้ประกอบธุรกิจให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน (omnibus account) ตามข้อ 57 แห่งประกาศมาตรฐานการประกอบธุรกิจ ให้ผู้ประกอบธุรกิจจัดให้มีระบบในการปฏิบัติงานที่ทําให้มั่นใจได้ว่าลูกค้าจะได้รับการปฏิบัติอย่างสุจริตและเป็นธรรมในเรื่องดังต่อไปนี้(1) การจัดทําบัญชีรายชื่อลูกค้า(2) การแยกทรัพย์สินของลูกค้าออกจากทรัพย์สินของผู้ประกอบธุรกิจ(3) การดูแลรักษาทรัพย์สินของลูกค้า(4) การจัดทํารายงานให้ถูกต้อง ครบถ้วน และเป็นปัจจุบัน (5) การจัดส่งรายงานที่เกี่ยวข้องให้แก่ลูกค้าในระยะเวลาที่เหมาะสมข้อ ๑๑ ให้ผู้ประกอบธุรกิจแจ้งการเริ่มให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน (omnibus account) ต่อสํานักงานเป็นลายลักษณ์อักษรล่วงหน้าก่อนให้บริการแก่ลูกค้าข้อ ๑๒ ในการให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน (omnibus account) สําหรับหน่วยลงทุนของกองทุนรวมที่ต้องอยู่ภายใต้บังคับของประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ให้ผู้ประกอบธุรกิจดําเนินการดังต่อไปนี้ด้วย(1) ตรวจสอบหรือดําเนินการให้มีการตรวจสอบว่ามีบุคคลหรือกลุ่มบุคคลเดียวกันใดในบัญชีดังกล่าวถือหน่วยลงทุนของกองทุนรวมใดเกินกว่าอัตราที่กําหนด(2) แจ้งให้บริษัทจัดการกองทุนรวมทราบโดยพลันเมื่อปรากฏว่าบุคคลหรือกลุ่มบุคคลเดียวกันใดในบัญชีนั้นถือหน่วยลงทุนของกองทุนรวมใดเกินกว่าอัตราที่กําหนดทั้งนี้ ในกรณีที่บุคคลหรือกลุ่มบุคคลดังกล่าวเป็นบุคคลที่ได้รับยกเว้นให้ได้รับการจัดสรรหน่วยลงทุนเกินกว่าอัตราดังกล่าว ให้ผู้ประกอบธุรกิจระบุด้วยว่าเป็นบุคคลที่ได้รับยกเว้นตามกรณีใด(3) แจ้งให้บริษัทจัดการกองทุนรวมทราบ เมื่อบุคคลหรือกลุ่มบุคคลเดียวกันใดที่ถือหน่วยลงทุนของกองทุนรวมใดเกินกว่าอัตราที่กําหนด มีการลดสัดส่วนการถือหน่วยลงทุนจนเป็นไปตามอัตราที่กําหนดแล้ว(4) ไม่นับคะแนนเสียงของบุคคลหรือกลุ่มบุคคลเดียวกันนั้นในส่วนที่ต้องห้าม มิให้นับรวมจํานวนเสียงในการขอมติจากผู้ถือหน่วยลงทุนในบัญชีดังกล่าว(5) ไม่จ่ายเงินปันผลให้กับบุคคลหรือกลุ่มบุคคลเดียวกันนั้นในส่วนที่ต้องห้ามและยกเงินปันผลส่วนดังกล่าวให้เป็นรายได้ของแผ่นดิน สําหรับกรณีการเกินสัดส่วนการถือหน่วยลงทุนที่ไม่มีสิทธิได้รับเงินปันผลตามที่ระบุไว้ในข้อผูกพันระหว่างผู้ถือหน่วยลงทุนกับบริษัทหลักทรัพย์การพิจารณาความเป็นกลุ่มบุคคลเดียวกันตามวรรคหนึ่ง ให้เป็นไปตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการหมวด ๓ การให้บริการค้าตราสารหนี้ ข้อ ๑๓ ในกรณีที่เป็นการให้บริการค้าตราสารหนี้ตามข้อ 61 แห่งประกาศ มาตรฐานการประกอบธุรกิจ ผู้ประกอบธุรกิจต้องแจ้งให้ลูกค้าทราบว่าราคาที่เสนอซื้อขาย หลักทรัพย์เป็นราคาที่แน่นอน (firm quotation) หรือเป็นราคาที่อาจเปลี่ยนแปลงได้ (indicative quotation) ในกรณีที่ผู้ประกอบธุรกิจเสนอราคาซื้อขายหลักทรัพย์เป็นราคาที่แน่นอนผู้ประกอบธุรกิจต้องปฏิบัติดังต่อไปนี้(1) รับซื้อหรือขายหลักทรัพย์ตามราคาเสนอซื้อขายดังกล่าว โดยทําความเข้าใจกับลูกค้าให้ชัดเจนเกี่ยวกับกําหนดเวลาที่ราคาเสนอซื้อขายจะสิ้นผล(2) กรณีที่ราคาเสนอซื้อขายดังกล่าวมีเงื่อนไข ผู้ประกอบธุรกิจต้องชี้แจงเงื่อนไขให้ลูกค้าทราบอย่างชัดเจน โดยผู้ประกอบธุรกิจจะปฏิเสธไม่รับซื้อหรือขายหลักทรัพย์ตามราคาเสนอซื้อขายดังกล่าวได้เฉพาะกรณีที่กําหนดไว้เป็นเงื่อนไขเท่านั้น ทั้งนี้ ผู้ประกอบธุรกิจต้องแสดงข้อเท็จจริงที่เป็นเหตุแห่งการปฏิเสธแก่ลูกค้าอย่างชัดเจนด้วยข้อ ๑๔ ในกรณีที่ผู้ประกอบธุรกิจรับซื้อตราสารหนี้จากบริษัทที่ออกหลักทรัพย์ เพื่อนําไปจําหน่ายต่อให้แก่ลูกค้า ผู้ประกอบธุรกิจต้องแจกหนังสือชี้ชวนหรือข้อมูลอื่นเกี่ยวกับ การเสนอขายตราสารหนี้ รวมทั้งส่งเอกสารสรุปข้อมูลสําคัญของตราสาร (fact sheet) ให้เป็นไปตามหน้าที่ซึ่งบริษัทที่ออกหลักทรัพย์ต้องปฏิบัติตามประกาศคณะกรรมการกํากับตลาดทุนว่าด้วย การจําหน่ายตราสารหนี้และใบสําคัญแสดงสิทธิอนุพันธ์ที่ออกใหม่ของบริษัทที่ออกหลักทรัพย์ด้วย ทั้งนี้ ให้ผู้ประกอบธุรกิจส่งเอกสารสรุปข้อมูลสําคัญของตราสารให้ลูกค้าก่อนที่ลูกค้าจะยืนยันการทําธุรกรรมข้อ ๑๕ เมื่อปรากฏข้อเท็จจริงดังต่อไปนี้ ผู้ประกอบธุรกิจอาจไม่เป็นสมาชิกของสมาคมตลาดตราสารหนี้ไทยตามข้อ 62 แห่งประกาศมาตรฐานการประกอบธุรกิจก็ได้(1) ผู้ประกอบธุรกิจหยุดประกอบธุรกิจการค้าหลักทรัพย์อันเป็นตราสารแห่งหนี้หรือหยุดให้บริการเกี่ยวกับตราสารหนี้(2) ผู้ประกอบธุรกิจได้มีหนังสือแจ้งหยุดตาม (1) ต่อสํานักงานแล้ว(3) ไม่มีข้อมูลเกี่ยวกับการซื้อขายตราสารหนี้คงค้างที่จะต้องรายงานต่อสมาคมตลาดตราสารหนี้ไทยหมวด ๔ บทเฉพาะกาล ข้อ ๑๖ ในกรณีที่ผู้ประกอบธุรกิจมีการมอบหมายบุคลากรให้ทําหน้าที่แนะนําการลงทุนผ่านสื่อหรือแนะนําการลงทุนในงานสัมมนาอยู่แล้วก่อนวันที่ประกาศนี้ใช้บังคับและบุคลากรดังกล่าวมีคุณสมบัติไม่เป็นไปตามที่กําหนดในระเบียบหรือหลักเกณฑ์การมอบหมายตามข้อ 4(1) ผู้ประกอบธุรกิจยังคงมอบหมายให้บุคลากรดังกล่าวปฏิบัติหน้าที่ต่อไปได้ผู้มีอํานาจลงนาม - ประกาศ ณ วันที่ 3 เมษายน พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์